OzLabs/hebrew-wiki-articles huggingface dataset:
פרפור עקוד

פרפור עקוד על גב [[היפופוטם.]]
פרפור עקוד (שם מדעי: Ceryle Rudis) הוא מין יחיד בסוג פרפור, השייך למשפחת השלדגיים. שמו ניתן לו משום שהוא מרבה לרפרף-לפרפר מעל פני המים. הפרפור העקוד נפוץ בכל אזור אפריקה שמדרום לסהרה, ובדרום אסיה מטורקיה ועד סין. בישראל הוא עוף יציב. הפרפור העקוד הוא העוף המצטיין ביותר ביכולת הצלילה שלו מגובה רב.

== תכונות ==
צבעיו של הפרפור הם שחור ולבן ונוצותיו בולטות מקדקודו. הראש שחור ובולט בו לובנם של פס הגב, הלחיים והסנטר. צבע קשתית העין שחום. המקור והרגליים שחורים. הנוצות של חלקי הגוף העליונים שחורות אך עטורות בפס לבן דק. פרטי המבנה דומים לפרטיו של לבן חזה אך כנף הפרפור ארוכה יותר. הכנפיים שחורות ומוכתמות בלבן. הזנב שחור וקצהו עטור בלבן. במבט מלמטה הגחון, סוככות הכנפיים התחתונות ורוב אורכן של אברות הכנף הם לבנים, וכך נוצרת צללית כמעט לבנה.

הזכר והנקבה דומים זה לזה, אלא שלזכר שני פסים שחורים לרוחב החזה, העליון רחב והתחתון צר ואילו לנקבה שני כתמים שחורים בשולי החזה, מעין פס אחד לא סגור.

אין הבדל בניצוי בין עונות השנה. הצעיר דומה לבוגר אך בחזהו ענק אפור ולא שחור, ושולי נוצות סנטרו וקדמת צווארו עטורים בפס אפור דק.

אורך גופו של הפרפור עקוד כ-27 סנטימטרים, ומשקלו כ-80 גרמים.

הוא מצוי ליד מקווי מים אך מזדמן גם בחוף הים. עוף זה חברותי יותר מבני משפחתו ולעיתים אפשר לראות במשך היום פרפורים אחדים השוהים יחד. באזורים מסוימים, כגון, נחל תנינים, נוהגים להיאסף עשרות פרפורים ללינה מקובצת.

הפרפור ניזון בעיקר מדגים. לרוב מאתר הפרפור את הדגים "ממבט על" – רפרוף גבוה מעל פני המים, צונח לעבר טרפו וסועד את ארוחתו.

הפרפור מקנן לעיתים במושבות. הקן הוא מחילה חפורה בקיר עפר. אורכה עשוי להגיע לשני מטרים. בתטולה על פי רוב ארבע ביצים. צבע הביצה לבן. ההורים דוגרים במשך כעשרים יום. הם מאכילים את הגוזלים במשך כ-25 ימים לפני פריחתם מהקן ועוד שבועות אחדים לאחר מכן. פרפור עקוד משלים, ככל הנראה, 2 מחזורי קינון בשנה.

==קישורים חיצוניים==

פרפור חוטף טרף מהמים.

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:ארץ ישראל: כחלאים
קטגוריה:שלדגיים
קטגוריה:עופות יחידים בסוגם
קטגוריה:בעלי חיים שתוארו ב-1758
קטגוריה:הרפובליקה הדמוקרטית של קונגו: עופות
קים דה-ג'ונג

קים דה-ג'ונג (בקוריאנית: 김대중, מבוטא כ"קִים דֶה ג'וּנְג", IPA: /kim.dɛ.ʥuŋ/; 6 בינואר 1924 – 18 באוגוסט 2009) היה נשיא קוריאה הדרומית בשנים 1998–2003, וחתן פרס נובל לשלום לשנת 2000.

במשך שנים רבות היה קים בין המתנגדים הבולטים למשטר בקוריאה הדרומית ופעיל למען הדמוקרטיה, פעילות שעלתה לו במאסר ובגלות. באותה תקופה הוכרז אסיר מצפון על ידי ארגון אמנסטי אינטרנשיונל. הוא חזר לארצו עם כינונה מחדש של הדמוקרטיה, והתמודד על הנשיאות ב-1987, בבחירות הדמוקרטיות הראשונות שנערכו במדינה מאז 1961. אף שהפסיד בבחירות אלה ופעם נוספת ב-1992, הוא ניצח בניסיונו השלישי, בבחירות שנערכו ב-1997, ונכנס לתפקידו בפברואר 1998.

== תקופת הנשיאות ==
קים דה-ג'ונג נבחר לנשיא בתקופה של משבר כלכלי חמור בארצו, כחלק מן המשבר הפיננסי שפקד את מזרח אסיה. הוא חולל שורת רפורמות כלכליות, בעידוד קרן המטבע הבינלאומית, במטרה לאושש את הכלכלה. הרפורמות התמקדו בהסדרת פעולתם של התאגידים הגדולים ורבי העוצמה במדינה (צ'בול). יש המייחסים למדיניותו את ההתאוששות מן המשבר, ואחרים טוענים שהיא הייתה מתרחשת גם בלעדי הצעדים שנקט.

בתחום יחסי החוץ צידד במדיניות של פיוס כלפי קוריאה הצפונית. בשנת 2000 השתתף בוועידת פסגה היסטורית עם נשיא הצפון, קים ג'ונג איל, שבמהלכה הוסכם על איחוד משפחות מוגבל ועל הצהרה משותפת למען איחוד עתידי בין שתי הקוריאות. על מדיניות זו, ועל מאבקו כפעיל למען הדמוקרטיה, הוענק לו פרס נובל לשלום לשנת 2000.

== קישורים חיצוניים ==

* 
* 
* 

==הערות שוליים==

קטגוריה:נשיאי קוריאה הדרומית
קטגוריה:זוכי פרס נובל לשלום
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מסדר האמבט: אבירים וגבירות הצלב הגדול
קטגוריה:סגל אוניברסיטת קיימברידג'
קטגוריה:אסירי מצפון על פי ארגון אמנסטי אינטרנשיונל
קטגוריה:חברי האספה הלאומית של קוריאה הדרומית
קטגוריה:אסירים פוליטיים
קטגוריה:דרום קוריאנים שנפטרו ב-2009
קטגוריה:ילידי 1924
פרופוליס

פרופוליס
פרופוליס

פרופוליס היא תערובת הנאספת ומעובדת על ידי דבורים ומורכבת בעיקרה משרף עצים, דונג ורוק של הדבורה האוספת. לפרופוליס כינויים רבים, כגון: "דבק דבורים", "האנטיביוטיקה של הטבע" ו"השעווה השחורה". הרכב הפרופוליס תלוי בסוג הצמחים הנגישים לדבורים. מקור שם התערובת הוא מיוונית: 'פרו' - לפני, 'פוליס' - עיר, וייתכן שהיא נקראת כך עקב שימושן של הדבורים בחומר לצורך אטימת חורים בכוורת (כמו השער שנמצא בחזית העיר).

הפרופוליס נמצא בשימוש בידי האדם עוד מימי מצרים העתיקה, היוונים והרומאים - כתרופה, כחומר דבק לכלים, לאטימת סדקים במכלים וכן לחניטה – עקב היותו של החומר מונע ריקבון לצורך שימור מומיות.

==מרכיבים==
*שרף - כ-55%
*דונג וחומצות שומן - כ-30%
*דבש ושמנים אתריים - כ-10%
*אבקת פרחים - כ-5%
*פלבנואידים וחומצות פנוליות (בנזיל אלכוהול, חומצה בנזואית, חומצה קפאית וחומצה פרולית)
*חלבונים מאבקה וחומצות אמינו (ארגינין ופרולין)
*מינרלים וחומרים אורגניים כמו ברזל, עופרת ואבץ
*קטונים
*לקטונים
*קווינונים
*סטרואידים
*ויטמינים מקבוצת B
*סוכרים

==איסוף פרופוליס==
שיחור אחר פרופוליס ידוע רק אצל דבורת הדבש וחלק מהדבורים חסרות העוקץ.

ישנם שני הבדלים בין איסוף פרופוליס לאיסוף אבקת פרחים:
#העברת הפרופוליס לאורך אותו צד של הגוף לעומת פעולת רגליים צולבת במקרה של האבקה.
#פריקה בכוורת על ידי עמלה אחרת, לעומת פריקה באופן עצמאי על ידי הדבורה האוספת.

===איסוף על ידי הדבוראי===
הפרופוליס מופק בצורה מוגברת באמצעות גידול דבורים בעלות נטייה גבוהה לאיסוף. ניתן להגדיל את כמותו על ידי יצירת חללים לא טבעיים, אך הדבר עלול להפריע לטיפול השוטף של תחזוקת המכוורת מאחר שהפרופוליס נדבק לידיים ולבגדים במזג אוויר חם, מזהם טבעי של דונג, מסרבל הסרת חלות דבש לשיווק ומקשה על שליפת חלות מהכוורת.

===מיצוי הפרופוליס===
מיצוי הפרופוליס נעשה בדרכים שונות על ידי אתנול, גליקול, מים או שמן. תהליך המיצוי הכרחי למניעת הופעת תסמינים של אלרגיה מאחר שהפרופוליס מכיל ארס של חרקים אשר נלכדו בתוכו.

==הפרופוליס בכוורת==
===שימושי הפרופוליס בכוורת===
*דיפון החלק הפנימי של חללי הקן וחלות וולד
*תיקון חלות
*מילוי חללים צרים
*הקטנת פתח הכניסה
*כליאה של חרקים ובעלי חיים מתים
*ערבוב כמויות קטנות עם דונג לאיטום תאי וולד
*היגיינה והגנה מפני מחלות
*חיטוי תאי הכוורת
*ציפוי הסביבה חיצונית של הכוורת

===תכונות הפרופוליס בכוורת===
*[https://www.infomed.co.il/definitions/antibacterial-drug-bactericide/ אנטי-בקטריאלית]: Bacillus larvae ← American foul brood
*Streptococcus pluton ← European foul brood
*אנטי-פטרייתית Ascosphaera apis ← Chalkboard pathogen
*אנטי-ויראלית

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:דבוראות
סטיבן ספנדר

סטיבן ספנדר על עטיפת הביוגרפיה שלו מאת ג'ון סוטרלנד
סר סטיבן הרולד ספנדר (באנגלית: Stephen Harold Spender; 28 בפברואר 1909 - 16 ביולי 1995) היה משורר אנגלי שכתב גם ספרי פרוזה ומסות. התרכז בנושאי אי-הצדק החברתי ומלחמת המעמדות.

== ביוגרפיה ==
סטיבן ספנדר נולד בלונדון בשנת 1909. אביו היה עיתונאי. למד באוניברסיטת אוקספורד, שם נתוודע למשורר ויסטן יו אודן, שהיה מנהיגה של קבוצת משוררים צעירים שנודעה בשם "קבוצת אודן". ספנדר לא השלים את לימודי התואר שלו ובשנת 1930 יצא לברלין. בשנת 1933 הופיע ספר שיריו הראשון. בתקופה זו היה מעורב בחיי הקהילה ההומוסקסואלית בברלין; מאוחר יותר התחתן והצניע את יחסיו עם גברים בצעירותו.

ספנדר גילה עניין רב בפוליטיקה והגדיר עצמו כסוציאליסט ופציפיסט. בימי מלחמת האזרחים הספרדית בשנת 1937 יצא ספנדר לספרד והצטרף לבריגדות הבינלאומיות שלחמו לצד הרפובליקנים, ושלח את דיווחיו מספרד למפלגה הקומוניסטית הבריטית. כן כתב שני קובצי שירים על חוויותיו ממלחמה זו. התאכזב מן הקומוניזם בעקבות הסכם ריבנטרופ–מולוטוב, שהיה צעד אחרון לקראת פרוץ מלחמת העולם השנייה. בימי המלחמה שירת ספנדר בשירותי הכבאות של לונדון, שהיה להם תפקיד רב חשיבות בימי הבליץ.

ספנדר היה אחד מן הסופרים שסיפוריהם נכללו באנתולוגיה "האל שהכזיב:, שבה קובצו סיפוריהם של ששה סופרים מן המערב, שנסחפו אל הקומוניזם בשנות השלושים ותמכו בסטלין ובברית המועצות, ומאוחר יותר התפכחו מאמונתם זאת. הספר נחשב לאחת מהיצירות הפוליטיות הקלאסיות של המאה ה-20.

לאחר המלחמה יצא ספנדר בשליחות מטעם אונסק"ו, ארגון החינוך והמדע של האו"ם, לסיבוב הרצאות בענייני תרבות ברחבי העולם. בשנת 1970 נתמנה לפרופסור לאנגלית באחת מאוניברסיטאות לונדון, משרה בה החזיק שבע שנים.

בתחילת שנות ה-90 של המאה ה-20 תבע ספנדר לדין את הסופר האמריקאי דייוויד ליוויט בחשד לגנבה ספרותית, משום שהדמות הראשית בספרו של ליוויט "While England Sleeps" מבוססת על דמותו של ספנדר כפי שהיא מתוארת באוטוביוגרפיה שלו "World Within World"; בספרו של ליוויט תואר משורר מבטיח וחלש-אופי ופרשיית האהבים המורכבת שלו עם צעיר אידיאליסט ממעמד נמוך, היוצא להילחם במלחמת האזרחים הספרדית. פרקליטיו של ספנדר טענו שליוויט התבסס בכתיבתו על האוטוביוגרפיה של ספנדר. ספנדר זכה במשפט וליוויט אולץ להכניס שינויים בספרו.

ספנדר, שאמו הייתה יהודייה למחצה, הרגיש קרבה ואהדה לעם היהודי. בשנת 2007 יצא לאור לראשונה אוסף משיריו מתורגמים לעברית (תולדות הנשמה בהוצאת קשב לשירה, תרגום: יעל גלוברמן).

סטיבן ספנדר נפטר בשנת 1995.

==לקריאה נוספת==

* Stephen Spender, The Destructive Element: a Study of Modern Writers and Beliefs, J. Cape, 1935 
* Stephen Spender, World Within World: the Autobiography of Stephen Spender, H. Hamilton, 1951 
* Stephen Spender, The Thirties and After: Poetry, Politics, People (1933-75), Macmillan, 1978 
* David Adams Leeming, Stephen Spender: a Life in Modernism, H. Holt, 1999 
* John Sutherland, Stephen Spender: the Authorized Biography, Viking Press, 2004 
* John Sutherland, Stephen Spender: a Literary Life, Oxford University Press, 2005 

==קישורים חיצוניים==

* [http://www.stephen-spender.org/ קרן סטיבן ספנדר]
* 
* 
* 

==הערות שוליים==

קטגוריה:משוררים בריטים
קטגוריה:פציפיסטים
קטגוריה:מפקדים במסדר האימפריה הבריטית
קטגוריה:סגל אוניברסיטת לונדון
קטגוריה:ביסקסואלים בריטים
קטגוריה:אנגלים ממוצא יהודי-גרמני
קטגוריה:בריטים במלחמת האזרחים בספרד
קטגוריה:בריטים שנולדו ב-1909
קטגוריה:בריטים שנפטרו ב-1995
תסמונת קובאד

תסמונת קובאד הוא מונח רפואי ל"הריון סימפתטי". התופעה מופיעה אצל גברים במהלך ההריון של בת זוגם. במהלך תקופה זו הם חשים תסמינים דמויי הריון, כגון כאבים בפטמות, בטנם מתנפחת, הם חווים כאבי הזדהות ומרגישים שהם חווים את ההיריון יחד עם בת זוגם. תופעה זו נחקרה מעט יחסית, על אף שמחקרים מראים כי 11%-50% מהגברים באוכלוסייה המודרנית חווים את התופעה ברמות שונות. התופעות בדרך כלל מתרחשות בסוף השליש הראשון של ההיריון, פוחתות בשליש האמצעי ומתחזקות לקראת השליש האחרון של ההיריון.

==התסמינים==

התסמינים כוללים: עלייה במשקל, בעיות נשימה, בחילות, הפרעות בשינה, צרבות, כאבי בטן, כאבי גב, כאבי ראש, גודש, כאבים בפטמות, נפיחות וכאבי שיניים. במקרים נדירים יותר חווה הגבר כאבים הדומים לצירי לידה, דיכאון סב לידתי ודימום מהאף.

==מקור השם==
מקור השם מצרפתית - couver, שמשמעו "לבקוע". האנתרופולוג אדוארד טיילור טבע את המושג כאשר ראה טקסים שנעשים בקרב שבטים פרימיטיביים במהלך מסעותיו. טקסים אלו נעשו בחברות פרימיטיביות ביוון העתיקה, תאילנד, האימפריה הרומית, ספרד, רוסיה, סין, ושבטים בצפון ובדרום אמריקה. בטקס, האב היה נשכב במיטה בזמן הלידה ומחקה את צירי הלידה, כמו כן היה עליו לצום ולהימנע מפעילות בעלת אופי תוקפני. מטרת הטקסים הייתה להרחיק את הרוחות ולהגן על האם והתינוק, בד בבד עם התקרבות האב לתינוק.

תסמינים שונים של התופעה ניכרים כיום במגוון רב של תרבויות בעולם, כולל בתרבות המערבית.

==גורמים==
ישנן שתי תאוריות המנסות להסביר את התופעה:
* התאוריה הפסיכולוגית - טוענת כי הבסיס לתופעה הוא פסיכוסומטי. הגבר פועל בצורה לא-מודעת ולא רצונית מתוך מצוקה נפשית ורגשית. כמו כן ניתן לראות בתהליכי מודרניזציה סיבה להגברת התסמונת: הגבר מתקרב לתפקיד האב המטפל וישנה הזדהות עם האישה ורצון להתקרב ולטפל בילד. גברים לוקחים חלק יותר פעיל בתהליך ההכנה ללידה וכך השפעות הלידה חלות גם עליהם.
* התאוריה הביולוגית - טוענת כי הבסיס לתופעה מצוי בשינויים הורמונליים. במחקרים אשר בדקו גברים כעשרה שבועות מתחילת ההיריון ועד חודש לאחר ההיריון נמצא כי ישנה ירידה ברמת הטסטוסטרון ועלייה ברמת הפרולקטין (האחראי אצל האם לייצור החלב לאחר הלידה). נמצאו גם שינויים בהורמון הקורטיזול והאסטרדיול.

על אף שתסמונת זו נפוצה בקרב גברים בחברות רבות בעולם, נדרש עוד מחקר רב על מנת להבין את התופעה לעומקה.
* התאוריה האנתרופולוגית - טוענת שהגבר כביכול עובר את תהליך הלידה במקביל לאישה בבקתה אחרת, הסיבה לכך שבזמן הלידה האישה מצויה בסכנה ולכן הגבר רוצה לבלבל את השד שלא יגיע אליה/ יגיע באיחור כלומר מעוניין לעכב אותו. קיימת סיבה נוספת למעשה זה והיא שהגבר מעוניין לקחת על עצמו את תפקיד האב החברתי מכיוון שבחברות מסוימות לא תמיד היה קשר ישיר וברור בין יחסי מין לכניסה להריון.

==ראו גם==
* הריון מדומה

==קישורים חיצוניים==
* 
* [http://www.ehbonline.org/article/S1090-5138(99)00042-2/abstract Hormonal correlates of paternal responsiveness in new and expectant fathers]
* [https://web.archive.org/web/20060108195352/http://www.childbirth.org/articles/couvade.html Couvade Syndrome: Sympathetic Pregnancy]
* [https://web.archive.org/web/20121222014032/http://www.babyzone.com/mom/fatherhood/couvade-syndrome_68806 Male Sympathetic Pregnancy]
* [http://www.psychologytoday.com/articles/200203/the-making-modern-dad The Making of a Modern Dad]

קטגוריה:היריון
קובאד
סקלת קוברן

סקלת קוֹבֶּרן (באנגלית: Cockburn Scale) היא טכניקה פשוטה לסיווג פרויקטים לפיתוח תוכנה לפי גודל הצוות ודרגת הקריטיות של התוכנה המפותחת. הטכניקה הוצגה לראשונה על ידי אליסטר קוֹבֶּרן בספרו Agile Software Development.
450px
בגרסתה הפשוטה, מוצגים שני מאפיינים בטבלה:
* ציר X - מספר האנשים המשתתפים בפיתוח התוכנה באופן ישיר, לרבות ניהול, ארכיטקטורה, תכנות ובדיקות.
* ציר Y - דרגת הקריטיות של התוכנה המפותחת הנמדדת במידת הנזק שיגרם במקרה של כשל בתוכנה (באג). בגרסה בשפה האנגלית, שמות השנתות על ציר זה מופיעים כקיצור של אות אחת בתאי הטבלה.
** Comfort - פגיעה בנוחות.
** Discretionary Money - אובדן של סכום כסף קטן.
** Essential Money - אובדן של סכום כסף משמעותי.
** Life - אובדן חיים.
** Many Lives - אובדן חיים רבים.

==שימושים==
* סקלת קוברן משמשת להגדרת תחום הישימות של מתודולוגיה נתונה. השיטה מאפשרת השוואה מתוקננת בין מתודולוגיות שונות. ראו הרחבה בערך מתודולוגיה לפיתוח תוכנה.
* סקלת קוברן משמשת לאומדן ראשוני של דרגת הקושי של הפרויקט ומסייעת לבחירה של מתודולוגיית פיתוח מתאימה. לדוגמה, פרויקט לפיתוח מערכת מידע לתחום הפיננסי שבו צוות הפיתוח מונה 10 אנשים, יסווג לרוב כפרויקט מסוג D10 או לפעמים גם כ-E10. סוג זה של פרויקטים ניתן לרוב לפתח באחת מהשיטות הזריזות, בלי צורך בהתאמה נוספת של השיטה הנבחרת. לעומת זאת, פרויקט לפיתוח תוכנה לבקרה על התנועה האווירית שבו צוות הפיתוח מונה 130 אנשים, יסווג כפרויקט מסוג M130. בסוג זה של פרויקטים, יש לשים דגש רב על ניהול תצורת התוכנה והתיעוד, וייתכן שיש אף לאמת חלקים בתוכנה.

==ראו גם==
* מתודולוגיה לפיתוח תוכנה

==קישורים חיצוניים==
* [http://www.devx.com/architect/Article/32836/0/page/4 A Practical Guide to Seven Agile Methodologies] - מאמר העושה שימוש בסקלת קוברן להשוואת מתודולוגיות זריזות והישימות שלהן

==הערות שוליים==

קטגוריה:הנדסת תוכנה
קטגוריה:מתודולוגיות לפיתוח תוכנה
אליעזר ברודסקי

אליעזר (לזר) יזראלביץ' בּרודְסקי (ברוסית: Лазарь Израилевич Бродский; 1848 – 19 בספטמבר 1904, שווייץ) היה איל הון ונדבן יהודי-רוסי במאה ה-19 ותחילת המאה ה-20. ריכז בידיו כ-25% מכלל תעשיית הסוכר ברוסיה, והיה מבעלי בתי החרושת לסוכר בקייב, יחד עם אחיו אריה לייבוש.

==קורות חיים==
אליעזר היה בנו של ישראל ברודסקי, מייסד ענף הסוכר ברוסיה וענף תעשייני הסוכר במשפחה. ישראל היה בנו של מאיר שור-רבה של העיר ברודי.
הוא המשיך את עסקי אביו ישראל לאחר מותו ב-1888. יחד עם אחיו אריה לייב ירש ברודסקי 24 בתי חרושת ו-3 מעבדות לטיהור הסוכר. הוא פתח מכונים מיוחדים למחקר על תעשיית הסוכר והעסיק אנשי מדע רבים שפיתחו זנים מיוחדים.

ברודסקי עסק גם בפעילות פילנתרופית ובנה את בית הכנסת של ברודסקי בקייב, בתי חולים ליהודים ולנוכרים, מכללות וספריות וכן מימן את הקמת שוק בסרבסקי בקייב. הוא קיבל מממשלות רוסיה את אות הכבוד של סטניסלאוס הקדוש מדרגה שנייה ואת אות הכבוד של אנה הקדושה מדרגה שנייה, כמו כן קיבל את אות לגיון הכבוד מממשלת צרפת בתערוכה העולמית של פריז (1900).

==קישורים חיצוניים==

* 
* [http://www.ukrsugar.kiev.ua/history/index.php?idx=21 שושלות תעשייני הסוכר ברוסית]
* 

קטגוריה:אנשי עסקים יהודים רוסים
קטגוריה:נדבנים יהודים רוסים
קטגוריה:האימפריה הרוסית: אישים
קטגוריה:מקבלי אות לגיון הכבוד
קטגוריה:יהדות קייב: אישים
קטגוריה:ילידי 1848
קטגוריה:רוסים שנפטרו ב-1904
שיירת המוות

שיירת המוות (בספרדית: Caravana de la Muerte) היה כינוייה של יחידת צבא צ'יליאנית אשר, בעקבות ההפיכה הצבאית של שנת 1973 נעה ברחבי הארץ, מנויידת באמצעות מסוק, ואשר חבריה רצחו, או הורו על רצח, של למעלה מ-120 בני אדם אשר הוחזקו במתקני כליאה צבאיים שונים. היחידה פעלה בין ה-30 בספטמבר וה- 22 באוקטובר 1973.

היחידה עברה ממחנה צבאי אחד למשנהו ופקדה על הוצאה להורג של עצורים, או ביצעה בעצמה את גזר הדין, לרוב באמצעות כלי נשק אישיים ומכודנים. הקורבנות נקברו בקברים בלתי מסומנים. קורבנות שיירת המוות היו חברי המפלגה הסוציאליסטית הצ'יליאנית (Partido Socialista de Chile), חברי תנועת השמאל המהפכנית (Movimiento de Izquierda Revolucionaria), המפלגה הקומוניסטית הצ'יליאנית (Partido Comunista de Chile) ואחרים.

אחת מפעולותיה המשמעותיות של שיירת המוות התרחשה בקלאמה (Calama), עת 26 אסירים נבחרו באקראי מתוך רשימת העצורים ונלקחו לפאתי העיר. שם הולקו העצורים בידי החיילים בטרם נורו למוות ונקברו בקבר בלתי מסומן במטרה שגורלם לא יוודע.
 
היחידה הורכבה ממספר קציני צבא ושני חיילי רגלים ומפקדה היה בריגדיר חנרל (מקביל לתת-אלוף בצה"ל) סרחיו אראיינו סטארק (Arellano Stark). קצינים בכירים אחרים שנטלו חלק בשיירת המוות השתלבו מאוחר יותר בתפקידים בכירים בהנהגת הצבא הצ'יליאני. כך, למשל, סגן מפקד היחידה, סרחיו ארדונדו גונסלס (Arredondo González), שמאוחר יותר פיקד על בית הספר לחיל הרגלים הצ'יליאני; פדרו אספינוסה בראבו (Espinoza Bravo), קצין מודיעין שהפך לקצין המבצעים הראשי של המשטרה החשאית הצ'יליאנית (DINA); מרסלו מורן בריטו (Moren Brito), שלאחר מכן פיקד על מחנה הריכוז והעינויים וייה גרימלדי (Villa Grimaldi) ואחרים.

על אף שדו"ח רטיג (Rettig) העריך את מניין הנרצחים במהלך 17 שנות הדיקטטורה הצבאית של אוגוסטו פינושה ב-3,000, היוותה פרשת שיירת המוות אירוע טראומטי במיוחד. זאת בעיקר כיוון שרבים מהקורבנות הסגירו עצמם לרשויות הצבאיות, נמצאו תחת חסות הצבא, לא היוו איום מיידי כלשהו, היו ללא עבר אלים ואף לא איימו לנהוג באלימות.

בשנת 1999 הורה השופט חואן גוסמן טופיה (Guzmán Tapia) על מעצרם של חמישה קציני צבא בדימוס על חלקם בפרשת שיירת המוות. בחודש מרץ 2006 הורה השופט ויקטור מונטיגליו (Víctor Montiglio) על מעצרם של 13 קצינים בדימוס באשמת רצח. ב-17 ביולי 2006, הסיר בית המשפט העליון הצ'יליאני את חסינותו של פינושה בשל מעורבותו בפרשה, ובכך הפך את פסיקתו הקודמת בעניין.. לבסוף, ביום ה-28 בנובמבר 2006 תבע מונטיגליו את פינושה והורה על מעצרו במעצר בית. ימים ספורים לאחר מכן אושפז פינושה בבית חולים צבאי עקב התקף לב ונפטר ב-10 בדצמבר 2006.

== ראו גם ==
*מבצע קונדור

== קישורים חיצוניים ==
*[https://web.archive.org/web/20050829012641/http://www.memoriayjusticia.cl/english/en_focus-caravan.html שיירת המוות] באתר [http://www.memoriayjusticia.cl/ זיכרון וצדק] 
*[http://www.wsws.org/articles/1999/sep1999/chil-s29.shtml ניתוח משפטי מנקודת מבט סוציאליסטית] 
*[http://news.bbc.co.uk/2/hi/americas/4831176.stm דיווח על מעצר קציני הצבא ב BBC News] 

== הערות שוליים ==

קטגוריה:הדיקטטורה הצבאית בצ'ילה
קטגוריה:1973
קטגוריה:מעשי טבח
כף הערווה

באנטומיה של בני אדם ושל יונקים בכלל, כֵּף הָעֶרְוָוה (בלטינית: Mons pubis; שפירושה "הר הערווה") היא מסה מעוגלת של רקמת שומן שנמצאת במאחה עצמות החיק (Symphysis pubis) מעל לאיברי המין. 

== אנטומיה ==
אצל נשים קרויה כף הערווה גם "הר ונוס" (בלטינית: Mons veneris), והיא מסיימת בשפתי הפות. 

למרות שמצויה אצל גברים ונשים כאחד, כף הערווה נוטה להיות גדולה יותר אצל נשים. הרקמה השומנית שבה רגישה לאסטרוגן, וגדלה לכדי לרכס מובהק עם תחילת ההתבגרות המינית של נערות. כמו כן, מתכסת כף הערווה בשׂער ערווה. לעיתים קרובות היא הופכת פחות בולטת עם הירידה בהורמון אסטרוגן שחווה הגוף במהלך גיל המעבר. 

== בתרבות ובחברה ==
אף כי אינה חלק מאיברי המין החיצוניים עצמם, ניתן לראות בכף הערווה כאזור מעורר תאווה והוא נחשב לארוטי ביותר בתרבויות רבות. לאורך ההיסטוריה, הסרתם המלאה או החלקית של שיער הערווה הייתה נפוצה בחברות רבות, ולאחרונה היא נפוצה בעולם המערבי. ההסרה המלאה של שיער הערווה על ידי שימוש בשעווה, בסוכר או בגילוח, המוכרת כ"שעווה ברזילאית", הפכה למקובלת בשנים האחרונות. 

בנסיבות מסוימות, כף הערווה נתונה לאידיאלים אסתטיים מעבר להסרת שיער. בהתאמה, מוצעים ניתוחים פלסטיים המשנים את צורת כף הערווה לאידיאל הנחשק. אידיאלים אלו עלולים להיות מושפעים מהעדפות אישיות, מנורמות תרבותיות עכשוויות, או מלחצים חברתיים.
פירסינג "כריסטינה"
צורות קישוט קבועות במטרה להעצים את המשיכה האסתטית של אזור זה הם הנבירה (ביפנית: 花弁), צילוק לצרכים קוסמטיים, או פירסינג כמו פירסינג "כריסטינה" או פירסינג "נפרטיטי". המושג "ואג'זל" מתייחס לקישוט לא-קבוע של כף הערווה עם קישוטי קריסטל.

=== אזכור בהלכה ===
בעיסוק בהלכות איילונית, מכנה המשנה את כף הערווה "שיפולי מעיים".

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אגן
קטגוריה:פות
אלויס אלצהיימר

לוח הזיכרון של אלויס אלצהיימר בו[[ורוצלב, פולין]]
אלויזיוס "אָלוֹיס" אלצהיימר (בגרמנית: Alois Alzheimer; 14 ביוני 1864 – 19 בדצמבר 1915) היה נוירופתולוג ופסיכיאטר גרמני. אלצהיימר מוכר בזכות תיאור המקרה הראשון של 'שיטיון (דמנציה) קדם-סנילי' שנקרא לימים מחלת אלצהיימר על שמו.

==ביוגרפיה==
אלצהיימר נולד בעיירה מרקטברייט שבבוואריה. אביו היה עורך דין בעיירה. הוא למד באוניברסיטאות של ברלין, טיבינגן, וירצבורג ואשפנבורג. בשנת 1887 קיבל תואר דוקטור לרפואה מאוניברסיטת וירצבורג. באותה שנה עסק חמישה חודשים בטיפול בהפרעות נפשיות בקרב נשים, ואחר-כך קיבל משרה בבית החולים הפסיכיאטרי בפרנקפורט.

באותו מוסד עבד גם הנוירולוג פרנץ ניסל (Franz Nissl) שפיתח שיטה לצביעת החלקים ההיסטולוגיים של המוח. בשנת 1901 החל אלצהיימר לטפל בחולה אוגוסטה דטר (Auguste Deter). הגברת דטר הראתה תסמינים התנהגותיים משונים, ובהם אובדן זיכרון קצר-טווח, בלבול, חוסר התמצאות ושינויים באישיות.

דטר מתה באפריל 1906 ואלצהיימר שלח את מוחה ואת רישומי הטיפול שלה למינכן, שם עבד במעבדתו של הפסיכיאטר הנודע אמיל קרפלין (Emil Kräplin). יחד עם שני מדענים איטלקים השתמש אלצהיימר בשיטת הצביעה של ניסל ובעזרתה מצא במוחה של דטר משקעי עמילואיד וסבכים סיביים בתאי העצב. ב-3 בנובמבר 1906 הציג אלצהיימר לראשונה את ממצאיו על החולה דטר ועל הסימנים הקליניים של שיטיון קדם-סנילי לפני קהל של אנשי מקצוע.

אמיל קרפלין כינה את השיטיון מן הסוג הזה "מחלת אלצהיימר" באחד מספריו, ובזכותו נפוץ השם הזה ברחבי העולם. ב-1911 כבר אבחנו רופאים חולי אלצהיימר בארצות הברית.

באמצע דצמבר 1915 חלה אלצהיימר כשנסע ברכבת לאוניברסיטת ורוצלב (אז ברסלאו), שם מונה לפרופסור לפסיכיאטריה בשנת 1912. קרוב לוודאי שסבל מקריסת כליה ותפיחת לב כתוצאה מזיהום. הוא מת מדום לב בברסלאו.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:פסיכיאטרים גרמנים
קטגוריה:נוירולוגים גרמנים
קטגוריה:פתולוגים גרמנים
קטגוריה:בוואריה: אישים
קטגוריה:נוצרים רומים-קתולים גרמנים
קטגוריה:גרמנים שנולדו ב-1864
קטגוריה:גרמנים שנפטרו ב-1915
מטבוחה

מטבוחה
מטבוחה (מערבית: مطبوخة, בערבית לובית: מרדומה, בערבית תוניסאית: מרמומה, ונקרא בעברית גם סלט מבושל) הוא סלט שעשוי לרוב מעגבניות, משום ומפלפלים קלויים מבושלים יחד. מקור השם בשפה ערבית ומשמעותו "מבושלת".

מאכל זה הובא לישראל על ידי העולים מצפון אפריקה, בסיס המאכל קבוע וכולל עגבניות, פלפלים קלויים, שמן ושום, אך הוא משתנה מעט ממדינה למדינה.

המטבוחה היא מאכל נפוץ במטבח הישראלי.

== בתרבות ==

* להקה ישראלית נקראת בשם מטבוחה פרוג'קט.
* להקת הבילויים הוציאו שיר בשם "מטבח אל יהוד", שם מופיע משחק מילים עם המילה "מטבוחה".
* הזמר אלקנה מרציאנו הוציא שיר בשם "כל המדינה" ובו מופיע המשפט "כל המדינה סלט מטבוחה"

==קישורים חיצוניים==

קטגוריה:סלטים
קטגוריה:מתאבנים
קטגוריה:המטבח הערבי
קטגוריה:המטבח היהודי המרוקאי
קטגוריה:המטבח הצפון-אפריקאי
קטגוריה:המטבח התוניסאי
קטגוריה:המטבח הלובי
קטגוריה:המטבח המרוקאי
קטגוריה:מאכלי עגבניות
קטגוריה:מאכלי פלפל
הומוגמיה

הומוגמיה הוא מונח המתאר דפוס נישואין בין אנשים בעלי אותם מאפיינים סוציולוגיים. למרות קיומו של שוק בחירה רחב, אנשים נוטים לבחור בן זוג על בסיס דמיון סוציאלי. אנשים מעדיפים לבחור בני זוגם מאותו רקע חברתי, כלכלי, דתי או השכלתי. 

בחברה הישראלית הייתה מקובלת במשך שנים רבות הומוגמיה על רקע עדתי. עם השנים התעמעם ההבדל בין יוצאי העדות השונות וירדה חשיבותה של שאלת המוצא; גורמים הישגיים, כגון השכלה - הומוגמיה חינוכית, הפכו להיות הקריטריונים המשמעותיים יותר בבחירת בני זוג. בקרב היהדות החרדית עדיין מתקיימת הומוגמיה על בסיס שיוך לפלגים החרדיים השונים (ליטאים, חסידים, חרדים ספרדים) ולתת-קבוצות בתוך פלגים אלו.

== ראו גם ==
* נישואים בין-עדתיים בישראל

==לקריאה נוספת==
* יוסי שביט וחיה שטייר, עדתיות והשכלה בדפוסי נישואין בישראל: שינויים בחלוף הזמן. מגמות לח (2), 1997, עמ' 207-225.

קטגוריה:נישואים
מיליונים

מיליונים (באנגלית: Millions) הוא סרט דרמה-קומי אנגלי שיצא בשנת 2004 בבימויו של דני בויל.

==עלילה==
אחרי פטירת אימו, דמיאן בן ה-7 ומשפחתו עוברים לפרוור במנצ'סטר. דמיאן מתעניין בקדושים הנוצריים ואוהב לצפות ברכבות, כך שהדבר הראשון שהוא עושה הוא לקחת את הארגזים הריקים שנותרו אחרי המעבר ובונה איתם מעין בית קטן אל מול פסי הרכבת שנמצאים במרחק מה מביתו. מספר ימים אחר כך, דמיאן "פוגש" בבית המאולתר שלו קדושה נוצרייה שמתה במאה ה-12. לאחר השיחה עימה עף תיק מהרכבת שעברה, ונוחת על ערימת הקרטונים שדמיאן בנה. דמיאן פותח את התיק ומגלה שיש בפנים מיליוני לירות שטרלינג. גם אחיו הגדול של דמיאן, אנתוני, רואה את התיק וכיוון שבעוד 12 ימים הפאונד יומר לאירו, אנתוני מחליט שחייבים להשקיע אותו. אך דמיאן מאמין כי יש לתרום את הכסף לעניים. 

בסופו של דבר, לאחר תרומות מרובות ובזבוזים מועטים, מתגלה האמת: התיק נגנב מרכבת שהתכוונה להעביר את הכסף לממשלה. דמיאן ואנתוני נשלחים לחקירה בחדרו של מנהל בית הספר, אך נחלצים מזה. דמיאן מפקפק במתנה שנפלה אליו מהשמיים. מספר ימים קודם לכן, הגיע אחד הגנבים של הכסף לפרוור ודרש את הכסף, וכעת אותו גנב יודע שכל הכסף נמצא אצל דמיאן ודורש אותו בחזרה. אביו של דמיאן מתיידד עם תורמת גדולה לארגון העוזר למגר את הרעב באתיופיה, אך הם מסרבים לתרום את הכסף כאשר נודע להם שפרצו לביתם. בסופו של דבר מוחלט לתרום את הכסף לילדי אתיופיה, כפי שדמיאן רצה.

בסרט זה דני בויל משלים את החסר מסרטו "טריינספוטינג" שיצא 8 שנים לפני כן, כאשר בסרט זה לא הוזכרה צפיית הרכבות (שכן זהו שם הסרט: Train-Spotting צפיית-רכבות).

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סרטי 2004
קטגוריה:סרטי דרמה בריטיים
קטגוריה:סרטי דני בויל
קטגוריה:סרטים באנגלית
New York

New York הוא אלבום קונספט של לו ריד מ־1988 המורכב מ־14 שירים הבנויים כסצנות ומערכונים הלקוחים מתוך הווי החיים בעיר ניו יורק. האלבום התקבל בחמימות רבה על ידי מעריציו של ריד והמבקרים כחזרה לסגנונה של להקת הוולווט אנדרגראונד אותה הקים ריד בשנות השישים. מבקרים רבים מתייחסים אליו כיום כיצירת מופת וכאלבומו הטוב ביותר של ריד. האלבום התאפיין בגישה ישירה לרוק אנד רול שהייתה נדירה באותה התקופה והוביל את תהליך "החזרה ליסודות" של הזרם המרכזי של הרוק האמריקאי בסוף שנות השמונים. בחוברת המצורפת ממליץ ריד למאזין להקשיב לאלבום כולו כמקשה אחת, "כאילו הוא היה ספר או סרט קולנוע". 

ריד מנגן באלבום עם להקה חדשה הכוללת את הגיטריסט מייק ראת'קי, הבסיסט רוס ואסמן והמתופף פרד מאהר. מורין טאקר התארחה על כלי הקשה ב־"Dime Story Mystery". באלבום מתייחס ריד לראשונה לנושאים גלובליים יותר מאשר אלה שהתייחס אליהם בשיריו עד אז: הוא מתייחס להשפעתה ההרסנית של מחלת האיידס ב־"Halloween Parade", למעגל האכזרי המאפיין את בעיית ההתעללות בילדים ב־"Endless Cycle" ולבעיית חסרי הבית ב־"Xmas in February". בשירים האישיים יותר ריד מתייחס אל האפשרויות הגלומות בהורות ("Beginning of a Great Adventure") ומספיד את פטרונו לשעבר אנדי וורהול ("Dime Store Mystery"). ריד התייחס ללהיט הגדול ביותר מתוך האלבום, ".Dirty Blvd", בהערות שצירף לאלבום האוסף "NYC Man" מ־2003, כאל אחד מהלחנים הקשים ביותר לכתיבה עליהם עבד, על אף המבנה הפשוט שלו ("קשה לרוץ כשמרביצים לך על הירכיים עם מתלה מעילים; פדרו חולם שהוא גדל והורג את אבא אך הסיכוי לכך קלוש, הוא הולך אל השדרה המטונפת").

== רשימת השירים ==
:כל השירים מאת ריד אלא אם כן מצוין אחרת.
# Romeo Had Juliette – 3:09
# Halloween Parade – 3:33
# Dirty Blvd. – 3:29
# Endless Cycle – 4:01
# There Is No Time – 3:45
# Last Great American Whale – 3:42
# Beginning of a Great Adventure – 4:57 (ריד, מייק ראת'קי)
# Busload of Faith – 4:50
# Sick of You – 3:25
# Hold On – 3:24
# Good Evening Mr. Waldheim – 4:35
# Xmas in February – 2:55
# Strawman – 5:54
# Dime Store Mystery – 5:01

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלבומי לו ריד
קטגוריה:אלבומים באנגלית
קטגוריה:אלבומי חברת סייר רקורדס
שבטבט

שְׁבַטְבַּט (שם מדעי: Equisetum) הוא סוג יחיד במשפחת השבטבטיים והוא שייך לצמחים וסקולריים חסרי זרע. זהו הסוג היחיד הקיים בימינו במחלקת בעלי הפרקים. באירופה הוא נחשב כעשב שוטה והוא בעל סגולות רפואיות.

== תיאור כללי==
השבטבט נחשב כמאובן חי כיוון שסוג זה הוא השריד האחרון למחלקת Equisetopsida במערכת השרכאים. משפחה דומה שכבר נכחדה היא הקלמיטים (Calamitaceae) שממנה נמצאו שרידי מאובנים מתקופת הדבון והפרם, לפני כ-375 מיליון שנה. שרידים אלה היו מעוצים, הגיעו לגובה של כ-30 מטרים ולקוטר גזע של כמטר אחד.

השבטבט גדל בסביבה לחה, לעיתים אף במים, ומסתפק בחצי-צל.
ענפי השבטבט למיניו מחוספסים הודות לתאים צורניים המצויים באפידרמיס. אלה גורמים לשחיקת שיניהם של בעלי חיים המנסים לאכול מהם ועל ידי כך מגינים על הצמח. במהלך האבולוציה למדו מרבית היונקים אוכלי העשב להימנע מאכילת הצמח.

לפי מפרש התלמוד, רש"י, הצמח שימש לשיוף כלי עץ.
== תפוצה ==
מספר מינים מסוגלים ליצור הכלאה לכן חלוקים החוקרים לגבי מספר המינים הקיים בסוג. ישנה הסכמה על הימצאותם של 15 עד 20 מינים שונים.
בארץ ישראל נפוצים שני מיני שבטבט: 
* שבטבט ענף (Equisetum ramosissimum) 
* שבטבט גדול (Equisetum telmateia)
* בנוסף נפוץ בגינות הנוי המין האקזוטי שבטבט חורפי (Equisetum hyemale)

==קישורים חיצוניים==

* 

==הערות שוליים==

*
קטגוריה:צמחי מרפא
קטגוריה:טקסונים שתוארו בידי קארולוס ליניאוס
קטגוריה:צמחים שתוארו ב-1753
frr:Equisetales
קטגוריה:משפחות צמחים
גשר נמל סידני

גשר נמל סידני (באנגלית: Sydney Harbour Bridge) הוא גשר החוצה את מפרץ ג'קסון, ומשמש לתנועה של כלי רכב והולכי רגל בין אזור מרכז העסקים של סידני לבין הגדה הצפונית, בין הפרברים דוז פוינט ומילסונס פוינט.

הגשר נבנה והוקם בין השנים 1932-1923, והיה המבנה הגדול ביותר בעיר עד שנת 1967. מראה הגשר על רקע המים בנמל, וליד בית האופרה של סידני הוא תמונה שמסמלת את סידני ואת אוסטרליה.

לפי ספר השיאים של גינס, זהו הגשר המתוח הרחב ביותר בעולם וגשר הפלדה בעל הקשת הגדולה ביותר בעולם כשחלקו העליון גבוה ב-134 מטר מעל פני הנמל.

==קישורים חיצוניים==

*
* 

הקמת הגשר, בערך 1925–1927

קטגוריה:סידני: מבנים
קטגוריה:סידני: תחבורה
נמל סידני
קטגוריה:שיאי גינס
מלחם

מלחם הוא מתקן להתכת מתכת הלחמה המבוססת על בדיל ומשמשת, בין השאר, להלחמת רכיבים אלקטרוניים למעגלים מודפסים.
 
קיימים מלחמים שונים למטרות שונות באיכויות שונות: ממלחם תעשייתי מבוקר מחשב המלחים מעגלים שלמים על פס ייצור ועד מלחמים ידניים פשוטים לעבודות אלקטרוניקה קטנות.

המלחמים השונים נבדלים זה מזה בהספק שהם מייצרים, בטמפרטורה שהם מספקים ובנוחות השימוש בהם.

רוב המלחמים ניצבים על כן מיוחד המבודד אותו מהסביבה על מנת למנוע קבלת כוויות מהמלחם החם. על הכן יש בדרך כלל ספוג ספוג במים שמשתמשים בו על מנת לנקות את המלחם משאריות של סגסוגת ההלחמה.

במלחם לעיתים משולב מכוון לשליטה בטמפרטורה וכפתור לכיבוי והדלקה של המלחם (במלחמים מסוימים מכוונים אלה נמצאים בכן), אך רובם של המלחמים פועלים פשוט כשמחברים אותם למתח ואין בהם אמצעי לשליטה בטמפרטורה.

==קישורים חיצוניים==

* 

קטגוריה:הלחמה
קטגוריה:כלי עבודה חשמליים
גלריית דגלי איטליה

דגלי מחוזות איטליה, האזורים האוטונומיים באיטליה, וערי איטליה:

==ראו גם==
*דגל איטליה

==קישורים חיצוניים==

קטגוריה:איטליה: סמלים לאומיים
איטליה
שריגים (אמנות)

כותרת עמוד בעיצוב עלי קוציץ]]
שריגים של גפן על גבי [[סרקופג נוצרי, מוזיאון הלובר, פריז]]
שריגים הוא דגם עיטורי של צמחי קוציץ או גפן. הדימוי הופיע לראשונה כמוטיב פגאני באמנות של האימפריה הרומית, אך קיבל משמעות נוצרית באמנות ימי הביניים.

לפי נורית כנען-קדר יש הבדל בין דגם שריגים של צמחי קוציץ, המזוהה לפיה עם מבני שלטון ומלוכה, לבין שריגי גפן המזוהים עם הכנסייה. הדגם יכול להופיע כדגם מופשט של השריגים או כשילוב בין השריגים לבין דמויות נוספות כגון חיות, דמויות אנוש וכו'.

כדוגמה למשמעות הנוצרית של המילה, מדברי ישו: 

== ראו גם ==

* ערבסקה

==קישורים חיצוניים==

* 

== הערות שוליים ==

קטגוריה:אמנות ביזנטית
קטגוריה:קישוט
קזואר

קָזוּאָר (שם מדעי: Casuarius) הוא סוג של עופות גדולים, חסרי יכולת תעופה, המצויים ביערות הגשם של גינאה החדשה וצפון-מזרח אוסטרליה. זהו הסוג היחיד במשפחת הקזואריים (Casuariidae).

הקזואר דומה בצורתו החיצונית ליען ולאמו. הקזואר המצוי, החי בגינאה החדשה, הוא העוף הרביעי בגודלו לאחר האמו ושני מיני היען.

== מאפיינים ==

הקזוארים שייכים לסדרת העופות הקדומים חסרי שיניים, שבה כלולים בין היתר גם האמו, היען והקיווי.
הקזוארים, בניגוד לעופות הגדולים האחרים, הם שוכני יערות עבותים. הם מצויים בדרך-כלל ליד נתיבי מים, ומסוגלים לפלס את דרכם בזריזות בסבך ואף לשחות היטב. הם ניזונים מצמחים, פירות ובעלי חיים קטנים כדוגמת נחשים, צפרדעים וחלזונות.

לרגלי הקזוארים שלוש אצבעות. נוצותיהם צרות, מתולתלות וצבען שחור מבהיק. על ראשם "קסדה" קרטינית (החומר ממנו עשויות קרניים של בעלי חיים). הקסדה משמשת אותם כאיבר חיתוך לפילוס דרך בסבך היער וככלי נשק. לצווארם הקרח גדילים וקיפולי-עור בצבעים עזים האופייניים לכל מין. הנקבות גדולות וצבעיהן בהירים יותר.

הקזוארים בדרך כלל ביישנים. הם בעלי חיים חשאיים של מעמקי היער, ומומחים בהיעלמות בסבך. בעת סכנה יעדיפו להשתטח על הקרקע, או יפתחו בריצה דרך היער, כשהם מסיטים את הענפים הצידה בעזרת קסדתם. עם-זאת, הם בעלי כוח רב ונחשבים מסוכנים אם נדחקו לפינה, הופתעו או חשים שאפרוחיהם בסכנה. רגליהם מצוידות בטפרים גדולים וחדים. מהלומה מכוונת היטב של אחת מרגלי הקזואר עשויה לגרום לפציעה קשה ואף להמית בן אדם. בשל כך הקזואר נחשב לעוף המסוכן ביותר בעולם, ובגני החיות יש התייחסות מיוחדת לתנאי הכליאה שלו.

==רבייה==
הזכר מכין קן מעלים והנקבה מטילה בין שלוש לשמונה ביצים גדולות, שמשקל כל אחת כ-650 גרם. קליפת הביצה ירוקה-כחולה ומחוספסת. לאחר מכן מסתיים תפקידה והיא עוזבת כדי להזדווג ולהטיל ביצים בקנים אחרים. הזכר הוא שדוגר על הביצים, ולאחר כ-50 ימים, כשיבקעו האפרוחים, הוא יהיה צמוד אליהם ביער ויגן עליהם במשך כ-9 חודשים. כסות האפרוחים - בגווני חום עם פסי אורך לבנים - מקנה להם הסוואה מפני טורפים.

==מינים==

עד כה (2024) זוהו שלושה מיני קזוארים:
*קזואר מצוי (Casuarius casuarius) – כתפיו בגובה 85 ס"מ. מגרונו משתלשל זוג גדילים אדומים, החלק העליון של הצוואר הוא כחול ובעל קמטים. קסדת ראש גדולה. תפוצה: חלקה הדרומי של גינאה החדשה והאיים הסמוכים.
*קזואר חד-גדיל (או קזואר צפוני; Casuarius unappendiculatus) – הנציג הגדול של המשפחה, כתפיו בגובה 150 ס"מ, קסדתו משוטחת וצווארו הכחול מוקף בחלקו התחתון בטבעת אדומה של נוצות. מין זה נושא רק גדיל בודד המשתלשל ממרכז החלק התחתון של הצוואר.
*קזואר בנט (Casuarius bennetti) – כתפיו בגובה 75 ס"מ, חסר גדילים וקסדתו איננה מפותחת. על צווארו כתמים חשופים גדולים בצבעי כחול וכתום. תפוצה: החבלים המערביים והמזרחיים של גינאה החדשה.
*מין נוסף מהסוג, Casuarius lydekkeri נכחד.

האויב העיקרי של הקזוארים הוא האדם. סביבתם הטבעית מתמעטת והילידים צדים אותם בעבור בשרם הטעים ולפעמים הם גם משמשים כמטבע (יקר) עובר לסוחר. עם זאת, מצב השימור של שלושת המינים מוגדר ללא חשש. אוכלוסייתם מוערכת כיום בין 1,600 ל-11,000 פרטים.

==קישורים חיצוניים==

* 

{|class="wikitable" style="float:left; text-align:right;"
|-
189px
-
|colspan="3"|מיני הקזואר: קזואר מצוי, קזואר חד גדיל וקזואר בנט
|}

==הערות שוליים==

*
קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:קזואראים
מיקולה אבילוב

מיקולה ויקטורוביץ' אבילוב (באוקראינית: Мико́ла Ві́кторович Аві́лов; נולד ב-6 באוגוסט 1948) הוא אתלט יהודי-סובייטי בעבר. הוא אלוף אולימפי ושיאן עולם בקרב עשר ממינכן 1972.

==קורות חיים==
אבילוב נולד באודסה, אוקראינה למשפחה יהודית. 

את ראשית דרכו כאתלט עשה אבילוב במועדון דינמו אודסה. באולימפיאדת מקסיקו סיטי (1968) הוא סיים במקום רביעי בקרב עשר בתוצאה של 7909 נק'.

באוניברסיאדה שנערכה בטורינו בשנת 1970 זכה אבילוב במדליית זהב בקרב עשר (7803 נק').

===אלוף אולימפי===
באולימפיאדת מינכן (1972) זכה במדליית זהב בקרב עשר בשיא עולם חדש של 8454 נקודות. שיא זה החזיק מעמד 3 שנים ונשבר על ידי ברוס ג'נר מארצות הברית (8524 נקודות).

באולימפיאדת מונטריאול (1976), זכה אבילוב במדליית ארד בקרב עשר בתוצאה של 8369 נקודות ולא הצליח להגן על תוארו. במדליית זהב זכה ג'נר בשיא עולם חדש של 8618 נקודות ובמדליית כסף זכה גידו קרצ'מר ממערב גרמניה (8411 נקודות).

במבחנים לאולימפיאדת מוסקבה (1980) סיים אבילוב במקום חמישי ולא הצליח להיכלל בנבחרת של ברית המועצות. לאחר שפרש מספורט תחרותי החל לעבוד כמאמן.

== חיים אישיים ==
אבילוב נשוי לוולנטינה קוזיר אתלטית בעבר, בעלת מדליית ארד אולימפית בקפיצה לגובה ממקסיקו סיטי 1968. הזוג מתגורר באודסה.

== תארים והישגים ==
בשנת 1972 הוענק לאבילוב עיטור פועלי הדגל האדום.

== ראו גם ==
* התפתחות שיא העולם בקרב עשר 

== קישורים חיצוניים ==

קטגוריה:ספורטאים יהודים סובייטים
קטגוריה:ספורטאים יהודים אוקראינים
קטגוריה:אתלטים יהודים
קטגוריה:אלופים אולימפיים: קרב-10 וקרב-5 (גברים)
קטגוריה:מקבלי עיטור הדגל האדום של העמל
קטגוריה:אלופים אולימפיים יהודים
קטגוריה:אתלטים באולימפיאדת מקסיקו סיטי (1968)
קטגוריה:אתלטים באולימפיאדת מינכן (1972)
קטגוריה:אתלטים באולימפיאדת מונטריאול (1976)
קטגוריה:משתתפים יהודים באולימפיאדת מקסיקו סיטי (1968)
קטגוריה:משתתפים יהודים באולימפיאדת מינכן (1972)
קטגוריה:משתתפים יהודים באולימפיאדת מונטריאול (1976)
קטגוריה:שיאני עולם סובייטים: אתלטיקה
קטגוריה:שיאני עולם יהודים
קטגוריה:אלופים אולימפיים סובייטים: אתלטיקה
קטגוריה:זוכי מדליית ארד אולימפית סובייטים: אתלטיקה
קטגוריה:אלופי האוניברסיאדה באתלטיקה
קטגוריה:סובייטים שנולדו ב-1948
י"א בטבת

על פי הלוח העברי הקבוע, פרשת בר המצווה של ילד שנולד בי"א טבת היא ברוב השנים פרשת ויחי. אבל אם בר המצווה חל בשנה חסרה המתחילה בשבת (שנה מקביעות זחא או זחג) פרשת בר המצווה היא פרשת ויגש.

==חגים ומועדים==
* תענית ציבור ופורים שני בקהילת לונדנבורג , לזכר קריסת כיפת בית הכנסת בשנת ה'תנ"ח. התענו מחצית היום ואמרו סליחות, ובמחצית השנייה קיימו יום שמחה והודאה על כך שלא היו אבדות בנפש.
* פורים שני בקהילת לפנטו.

==אירועים היסטוריים==
* ד'ש"ט – מוחמד מתחיל במסע לכיוון מכה ביחד עם הצבא שלו.
* ה'תש"ב – הקראת הכרוז של אבא קובנר "אל נלך כצאן לטבח!" הקורא לנוער היהודי להתארגן למאבק חמוש בנאצים.
* ה'תש"ט – פתיחת שיחות רודוס.
* ה'תשי"ב – מנחם בגין עומד בראש ההפגנה נגד הסכם השילומים בכיכר ציון, שמתפתחת להתפרעות מול בניין הכנסת.
*ה'תשמ״א – מבצע סיגל, בו פשטו לוחמים מחטיבת הצנחנים על בסיס מחבלים בלבנון, במטרה לפגוע במחבלים ולהרוס תשתיות טרור.

==נולדו==
* ה'תרס"ז – יעקב כ"ץ, חבר הכנסת מטעם פועלי אגודת ישראל (נפטר ב-ה'תשכ"ח).
* ה'תרצ"ז – מאשה לובלסקי, מזכ"ל נעמת וחברת הכנסת מטעם העבודה.
* ה'תשי"א – חיים הכט, שדרן רדיו ומנחה טלוויזיה
* ה'תשט"ו – חיים פרייליכמן, מנכ"ל בנק אגוד.
* ה'תשל"א – אורי רווח, עיתונאי ואיש תקשורת ישראלי, חסיד חב"ד

==נפטרו== 
* ה'תרי"ב – רבי שלמה אֵיגֶר, רבן של קאליש ופוזנן ובנו של רבי עקיבא איגר. (נולד בה'תקמ"ז)
* ה'תרכ"ג – רבי שלמה זלמן אולמן, אב"ד מאקו (מאקאווא), מחבר ספר השו"ת יריעות שלמה.
* ה'תרנ"א – שמואל יוסף פין, סופר וחוקר בן תנועת ההשכלה, מראשי הקהילה היהודית בוילנא, ומראשי "חובבי ציון" בליטא. (נולד בט"ו בתשרי ה'תקע"ט)
* ה'תרס"ח – רבי שלמה יהודה טבק, ראב"ד קהילת סיגט ומגדולי הפוסקים ביהדות הונגריה. (נולד בה'תקצ"ב)
* ה'תרע"ג – רבי יהושע הורוביץ, האדמו"ר השלישי מדז'יקוב ומחבר "עטרת ישועה". (נולד בט"ו באדר ה'תר"ח)
* ה'תרצ"א – הרב שלמה זלמן כהנא שפירא מירושלים, ראש ישיבת המקובלים שער השמים.
* ה'תש"א – ישי שור, מתמטיקאי יהודי (נולד בה'תרל"ה).

----
* י' בטבת – י"ב בטבת
* טבת

==הערות שוליים==

ד11
י11
י"ב בטבת

על פי הלוח העברי הקבוע, פרשת בר המצווה של ילד שנולד בי"ב טבת היא, ברוב השנים, פרשת ויחי. אבל אם בר המצווה חל בשנה שלמה המתחילה ביום חמישי (שנה מקביעות השא או השג) פרשת בר המצוה היא פרשת שמות.

==אירועים היסטוריים==
* (לפי המקרא והמסורת היהודית) – יחזקאל מתנבא על חורבן מצרים ().
* ה'תרצ"ז – ארטורו טוסקניני מנצח על קונצרט הבכורה של התזמורת הסימפונית הארצישראלית, לימים התזמורת הפילהרמונית הישראלית.
* ה'תשכ"ט – שני הרוגים ועשרות פצועים במטח הקטיושות הראשון לעבר קריית שמונה.

==נולדו==
* ה'תרפ"ג – מארק אדלמן, ממנהיגי מרד גטו ורשה (נפטר בה'תש"ע)
* ה'תרצ"ט – אריק איינשטיין, זמר ישראלי (נפטר בה'תשע"ד)
* ה'תש"ב – הרב שלמה שלוש, רבה הראשי של חיפה (נפטר בי"ב בחשון ה'תשע"ה)
* ה'תשל"ו – חנוך דאום, עיתונאי וסופר ישראלי

==נפטרו==
* ה'תקמ"א – רבי משה מרגלית, רב ליטאי, ומחבר "פני משה", מחשובי הפירושים לתלמוד הירושלמי.
* ה'תקס"ו – רבי משה מפשוורסק, מחבר "אור פני משה"
* ה'תר"ל – רבי אלכסנדר זוסמן אדלר, רב אורתודוקסי גרמני, רבה של קהילת יהודי ליבק-מויסלינג, וחבר מועצת העיר ליבק. (נולד בכ"ו באדר ה'תקע"ו)
* ה'תשי"ד – רבי מרדכי חיים סלאנים קסטלניץ מטבריה, מנהיג חסידי סלונים. (נולד בה'תרכ"ח)
* ה'תשס"ז – טדי קולק, ראש עיריית ירושלים בין השנים ה'תשכ"ז–ה'תשנ"ג. (נולד בה'תרע"א)
* ה'תשס"ח – סעדיה מרציאנו, מראשי הפנתרים השחורים וחבר הכנסת. (נולד בה'תש"י)
* ה'תש"ע – רבי אברהם גולדמן, האדמו"ר מזוועהיל. (נולד בי"א בתשרי ה'תרצ"ד)
----

* י"א בטבת – י"ג בטבת
* טבת

==הערות שוליים==

ד12
י12
י"ג בטבת

על פי הלוח העברי הקבוע, פרשת בר המצווה של ילד שנולד בי"ג טבת היא ברוב השנים פרשת ויחי. אבל אם בר המצווה חל בשנה שלמה או כסדרה המתחילה ביום חמישי (שנה מקביעות הכז, השא או השג) פרשת בר המצווה היא פרשת שמות.

==אירועים היסטוריים==
* ה'תרצ"ח – עיתון "הצופה" – עיתון תנועת המזרחי העולמית, החל להופיע כעיתון יומי
* ה'תשל"ז – שר השיכון, אברהם עופר, מתאבד לאחר שנחשד בשחיתות
* ה'תשנ"ו – השב"כ מחסל את יחיא עיאש, מבכירי ארגון הטרור חמאס, באמצעות טלפון סלולרי ממולכד

==נולדו==
* ה'תקפ"א – הרב שמעון סופר בן החת"ם סופר, רב ואב"ד קראקא (נפטר י"ז באדר ב' ה'תרמ"ג)
* ה'תרס"ג – בנימין מינץ, חבר הכנסת ושר הדואר (נפטר ב-ה'תשכ"א)
* ה'תרס"ט – משה סנה, ראש המטה הארצי של ההגנה, חבר הכנסת, מנהיג ופובליציסט (נפטר ב-ה'תשל"ב)
* ה'תרפ"ד – הרב יוחנן סופר, האדמו"ר מערלוי, בעל ה"אמרי סופר", ממשיך דרכו של זקנו ה"חתם סופר".
* ה'תש"ך – אלכסנדר אובארוב, כדורגלן ישראלי-רוסי
* ה'תשכ"א – אראל מרגלית, חבר הכנסת ממפלגת העבודה 
* ה'תשכ"ט – ראובן עטר, כדורגלן ומאמן כדורגל ישראלי
* ה'תשל"א – גלית דיסטל-אטבריאן, פובליציסטית, שדרנית רדיו וסופרת ושרת ההסברה מטעם הליכוד
* ה'תשל"ח – קובי מאור, שחקן קולנוע, טלוויזיה ותיאטרון ישראלי

==נפטרו==
* ה'תרי"א – רבי משה בידרמן האדמו"ר השני בשושלת אדמו"רי חסידות לעלוב
* ה'תרע"ו – רבי שאול חיים הלוי הורוויץ, ראב"ד דוברובנה, מקים הישיבה הגדולה ותלמוד תורה מאה שערים, ורב שכונת מאה שערים
* ה'תר"ץ – רבי עזרא דנגור, הרב הראשי של קהילת יהודי בגדאד בין השנים 1923 ל-1928. 
* ה'תשכ"ה – הרב יחיאל מרדכי גורדון, ראש ישיבת לומז'ה בפתח תקווה (נולד ב-ה'תרמ"ג)
* ה'תשל"ז – אברהם עופר, שר וחבר הכנסת מטעם המערך (התאבד) 
* ה'תשל"ז – רבי יצחק הוברמן, "הצדיק מרעננה" (נולד ה'תרנ"ו)
* ה'תש"ל – הרב שלמה סובל, מגיד מישרים ומחבר ספרים.
* ה'תשנ"א – רבי שמעון ברוך אוחיון, ראש ישיבה במרוקו ורבה של יפו
* ה'תשע"ד – הרב בנימין בצרי, ראש מוסדות בית יוסף בבאר שבע ומיסד הסליחות באצטדיון באר שבע
* ה'תשע"ט – הרב יהודה שביב, רב וחוקר ישראלי.
----

* י"ב בטבת – י"ד בטבת
* טבת

==הערות שוליים==

ד13
י13
י"ד בטבת

על פי הלוח העברי הקבוע, פרשת בר המצווה של ילד שנולד בי"ד טבת היא ברוב השנים פרשת ויחי. אבל אם בר המצווה חל בשנה המתחילה ביום חמישי פרשת בר המצווה היא פרשת שמות.

==אירועים היסטוריים==
רעידת האדמה באוקיינוס ההודי גורמת לגלי צונאמי המביאים חורבן ומוות למאות אלפי אנשים בדרום מזרח אסיה]]
* ה'תרצ"ד – גרמניה הנאצית מקבלת את החוק למניעת צאצאים החולים במחלות תורשתיות
* ה'תשל"ג – אפולו 17, החללית המאוישת האחרונה לנחות על הירח, שבה לכדור הארץ
* ה'תשמ"ד – יאסר ערפאת מתפנה סופית מלבנון בעקבות מרד בשורות הפת"ח
* ה'תשמ"ט – יצחק שמיר מציג את ממשלתו השלישית (העשרים ושלוש במנין הממשלות) בפני הכנסת
* ה'תשס"ה – רעידת האדמה בדרום-מזרח אסיה בדרגה 9.3 בסולם ריכטר גרמה לגלי צונאמי אימתניים ולבסוף למוות של כ-280,000 אנשים. הרעש הורגש היטב באינדונזיה, מלזיה, תאילנד, הודו, סינגפור וסרי לנקה

==נולדו==
* ה'תר"ז – רבי יצחק יעקב רבינוביץ, בעל "דברי בינה", האדמו"ר הראשון של חסידות ביאלא (נפטר בה'תרס"ה)
* ה'תר"ן – שרה אהרנסון, מראשי רשת הריגול ניל"י (נפטרה ב-ה'תרע"ח)
* ה'תרנ"ה – קדיש לוז, יושב ראש הכנסת ושר החקלאות (נפטר ב-ה'תשל"ג)
* ה'תרע"ה – שמואל בן ארצי, סופר, משורר ומחנך ישראלי (נפטר בה'תשע"ב)
* ה'תשי"ח – שלמה גליקשטיין, טניסאי ישראלי

==נפטרו==
* ה'תרי"ב – לואי ברייל, מורה, ממציאו של כתב ברייל לעיוורים (נולד ב-ה'תקס"ט)
* ה'תרנ"ג – רבי רפאל מאיר פאניז'ל, הראשון לציון ורבה הספרדי של ירושלים (נולד ב-ה'תקס"ד)
* ה'תרע"ז – הרב יצחק דאנציג, רב ודרשן ליטאי
* ה'תש"ב – פנחס רוטנברג, מייסד חברת החשמל (נולד ב-ה'תרל"ט)
* ה'תשי"ג – הרב יעקב ישראל זובר, רב בסטוקהולם ובוסטון, ראש ועד לתקנת עגונות לאחר מלחמת העולם השנייה
* ה'תשס"ו – שלי וינטרס, שחקנית קולנוע אמריקאית, זוכת פרס האוסקר (נולדה ב-ה'תר"ף)
* ה'תשע"ח – הרב זאב דב סלונים רב מרכז ירושלים וזקן חברי בית דין רבני חב"ד בישראל (נולד ב-ה'תרצ"ד)

----

* י"ג בטבת – ט"ו בטבת
* טבת

==הערות שוליים==

ד14
י14
אברדין (וושינגטון)

אברדין (באנגלית: Aberdeen) היא עיר במדינת וושינגטון שבארצות הברית. אברדין נוסדה על ידי המתיישב סמואל בן בשנת 1884. בן רצה למצוא חלקת אדמה למקום קבורתו.

אברדין מכונה לעיתים "השער לחצי האי אולימפיק" או "מקום הולדת הגראנג'".

לפי מפקד אוכלוסין משנת 2000 מונה העיר כ-16,500 תושבים.

אברדין היא עיר הולדתם של מספר ידוענים, ביניהם המתאבק דניאל בריאן, הכוריאוגרפית טרישה בראון וסולן נירוונה, קורט קוביין. בשלט הכניסה לעיר מופיעה הכתובה "ברוכים הבאים לעיר אברדין" בשנת 2005, כ-11 שנים לאחר התאבדותו של קוביין נעשתה מחווה לכבודו ועל שלט הכניסה לעיר הולדתו, אברדין, נוסף הכיתוב "Come As You Are", כשמו של אחד מהשירים המפורסמים של להקתו.

==קישורים חיצוניים==

* 
* 

קטגוריה:מדינת וושינגטון: ערים
קטגוריה:יישובים שהוקמו ב-1884
ט"ו בטבת

על פי הלוח העברי הקבוע, פרשת בר המצווה של ילד שנולד בט"ו טבת היא ברוב השנים פרשת שמות. אבל אם בר המצווה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) פרשת בר המצווה היא פרשת ויחי.

==אירועים היסטוריים==
ה[[לוגו של ויקיפדיה]]
* ה'תשי"ח – דוד בן-גוריון מציג את ממשלתו (השמינית במנין הממשלות) בפני הכנסת
* ה'תשל"ח – מנחם בגין, ראש ממשלת ישראל, נפגש במצרים עם אנואר סאדאת, נשיא מצרים
* ה'תשמ"ו – מחבלים מארגונו של אבו נידאל יורים על דלפקי אל על בנמלי התעופה של רומא ווינה. 18 הרוגים ו-40 פצועים
* ה'תשס"א – נוסדה ויקיפדיה

==נולדו==
* ה'תר"ך – הרב מוזש פלדמן (משה פלדמן) רב הונגרי, יליד סלובקיה, רבה הראשי של פשט בין השנים 1901–1927 (נפטר י"ג באב ה'תרפ"ז)
* ה'תרס"ו – עמנואל לוינס, פילוסוף יהודי-צרפתי (נפטר ב-ה'תשנ"ו)
* ה'תרע"ה – חונה שלביץ', עיתונאי יהודי-ליטאי בכיר (נפטר ב-ה'תשי"ח)
* ה'תרפ"ז – משה מרזוק, רופא יליד מצרים ממוצא קראי, אחד מ"נידוני קהיר", שעמדו לדין במצרים בעקבות "העסק הביש" (נפטר ב-ה'תשט"ו)
* ה'תרפ"ח – הרב חיים קניבסקי, מחבר ספרים וממנהיגי הציבור החרדי ליטאי (נפתר ב-ה'תשפ"ב)
* ה'תשי"ג – הרב דניאל הרשקוביץ, רב ופרופסור למתמטיקה, נציב שירות המדינה, יו"ר הבית היהודי ונשיא אוניברסיטת בר-אילן לשעבר
* ה'תשי"ג – אלכסנדר צינקר, חבר הכנסת מטעם ישראל בעלייה והבחירה הדמוקרטית
* ה'תשט"ו – קרנית פלוג, נגידת בנק ישראל
* ה'תש"ך – מיכאל אברהם, הוגה דעות ודוקטור לפיזיקה והוגה דעות יהודי
* ה'תשנ"ד – לירון רביבו, שחקנית, דוגמנית ומנחת טלוויזיה ישראלית

==נפטרו==
* ה'תקפ"ז – רבי רפאל מברשיד, תלמידו המפורסם של רבי פנחס מקוריץ
* ה'תרפ"ג – רבי שמריה נח שניאורסון, רב בבוברויסק ואדמו"ר מחב"ד קאפוסט.
* ה'תשל"ח – האדמו"ר רבי חיים מרדכי רוזנבוים בעל ה"דבר חיים" מנדבורנה (נולד – ה'תרס"ו)
* ה'תשע"ז – מאיר בנאי, זמר-יוצר ושחקן ישראלי (נולד ב-ה'תש"ך)
* ה'תשפ"ב – הרב אליעזר ולדמן, מזקני תלמידי הרצי"ה, מייסד וראש ישיבת ניר.
----
* י"ד בטבת – ט"ז בטבת
* טבת

==הערות שוליים==

ד15
י15
ט"ז בטבת

על פי הלוח העברי הקבוע, פרשת בר המצוה של ילד שנולד בט"ז טבת היא פרשת ויחי אם בר המצוה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) ופרשת שמות אם בר המצוה חל בשנה שלמה המתחילה ביום שני, או בשנה המתחילה ביום שלישי או ביום חמישי.

==חגים ומועדים==
* פורים שני ליהודי בגדאד על כיבוש העיר בשנת ה'שצ"ט

==אירועים היסטוריים==
* ה'שצ"ט – הסולטאן העות'מאני מוראד הרביעי כובש את בגדאד מידי ממלכת פרס הספווית
* ה'תקמ"ב – כתב הסובלנות ניתן ליהודי אוסטריה
* ה'תשי"ח – בובי פישר (בן ה-14) זוכה באליפות ארצות הברית בשחמט
* ה'תש"ל – חמישה סטי"לים של חיל הים הישראלי חומקים ממספנות נמל שרבורג שבצרפת למימי תעלת למאנש בדרכם לישראל
* ה'תשנ"ד – ישראל והותיקן מכוננות קשרים דיפלומטיים ביניהן

==נולדו==
* ה'תרל"ד – יוסף ארלנגר, רופא יהודי-אמריקאי, חתן פרס נובל לפיזיולוגיה ורפואה (נפטר ה'תשכ"ה)
* ה'תרנ"ה – ליאו אריה מאיר, מזרחן וחוקר תולדות האמנות האיסלאמית (נפטר ב-ה'תשי"ט) 
* ה'ת"ש – יהורם גאון, זמר ושחקן ישראלי
* ה'תשי"א – יהודה פוליקר, זמר ישראלי
* ה'תשכ"ד – יצחק גאגולה, חבר הכנסת מטעם מפלגת ש"ס
* ה'תשל"ד – גור שלף, כדורסלן ישראלי

==נפטרו==
* ה'תקכ"א – רבי יהודה אשכנזי, רב באיזמיר
* ה'תשס"ב – הרב חיים קרייזווירטה, רב קהילת "מחזיקי הדת" באנטוורפן
* ה'תשס"ה – צבי צור, הרמטכ"ל השישי של צה"ל

----

* ט"ו בטבת – י"ז בטבת
* טבת

ד16
י16
י"ז בטבת

על פי הלוח העברי הקבוע, פרשת בר המצווה של ילד שנולד בי"ז טבת היא ברוב השנים פרשת שמות. אבל אם בר המצווה חל בשנה חסרה המתחילה בשבת (שנה מקביעות זחא או זחג) פרשת בר המצווה היא פרשת ויחי.

==אירועים היסטוריים==
[[תומאס אלווה אדיסון]]
* ה'ק"ג – נסתיימה העתקת ששה סדרי משנה בכתב יד מינכן 95, כתב היד השלם היחיד של התלמוד הבבלי
* ה'תר"ם – מתחילה כרייתה של תעלת פנמה
* ה'תר"ם – תומאס אלווה אדיסון מציג לראשונה את הנורה החשמלית
* ה'תרצ"א – תומאס אלווה אדיסון מגיש את הפטנט האחרון שלו
* ה'תשכ"ה – לוי אשכול מציג את ממשלתו השנייה (השתים עשרה במנין הממשלות) בפני הכנסת
* ה'תשמ"ט – מוקם המשרד לאיכות הסביבה
* ה'תשס"ב – מטבעותיהן הישנים של אוסטריה, איטליה, אירלנד, בלגיה, גרמניה, הולנד, יוון, לוקסמבורג, ספרד, פורטוגל, פינלנד וצרפת יוצאים משימוש, ומוחלפים באירו

==נולדו==
* ה'תרמ"ז – הרב יואל טייטלבוים, המייסד והאדמו"ר הראשון של חסידות סאטמר (נפטר בכ"ו באב ה'תשל"ט)
* ה'תרע"א – משה כרמל, אלוף פיקוד הצפון הראשון, שר התחבורה וחבר הכנסת מטעם אחדות העבודה והמערך (נפטר ה'תשס"ג)
* ה'תרצ"ב – יוסף לפיד, עיתונאי, ראש מפלגת שינוי, שר המשפטים וסגן ראש הממשלה בממשלתו השנייה של אריאל שרון (נפטר ה'תשס"ח)
* ה'תרצ"ח – דוד לוי, סגן ראש הממשלה, שר וחבר הכנסת מטעם הליכוד
* ה'תשי"א – הרב יעקב אלעזר כהנא שפירא, ראש ישיבת מרכז הרב ובנו של הרב הראשי לישראל הרב אברהם שפירא
* ה'תשכ"ט – איל קיציס, שחקן ומנחה ישראלי

==נפטרו==
* ה'תקס"ה – רבי יעקב קרנץ, המגיד מדובנא
* ה'תר"פ – חכם אברהם הלל
* ה'תר"ו – רבי אריה לייב ליפשיץ – ה'אריה דבי עילאי'
* התרס"ד – הרב פנחס רוזובסקי, ממייסדי תנועת המזרחי
* ה'תש"ל – הרב פנחס אפשטיין, ראב"ד העדה החרדית בירושלים.
* ה'תשל"ה – הרב סלמן מוצפי
* ה'תשס"ה – ברוך ג'מילי, לוחם פלמ"ח
* ה'תשע"ז – הרב מאיר צבי גרוזמן, מראשי ישיבת תומכי תמימים ליובאוויטש המרכזית בכפר חב"ד. (נולד ב-ה'תרצ"ד)
* ה'תשע"ח – אהרן אפלפלד, סופר שרבים מספריו עוסקים בשואה וחתן פרס ישראל לספרות יפה (נולד ב-ה'תרצ"ב)

----
* ט"ז בטבת – י"ח בטבת
* כסלו

ד17
י17